### Beslutninger

Byrådet kunne ikke tiltræde forslaget i byrådets møde den 10. september 2025 med 24 stemmer imod (Socialdemokratiet, det Konservative Folkeparti, Socialistisk Folkeparti, Venstre, Enhedslisten de Rød-Grønne og Einer Schultz, Liberal Alliance og Danmarksdemokraterne), 3 stemmer for (Radikale Venstre) og 1 undlod at stemme (Moderaterne).

###

BESLUTNINGSFORSLAG FRA [adresse]

[adresse] skal værne om sin natur, kyst og havudsigt

Vi står på skuldrene af en havneudvidelse som heldigvis og ved manges indsats blev standset. Derved er vi, i øjeblikket, sikret mod at der gøres yderligere skade på [adresse] i form af store industrielle anlæg. Men ønsket om en havneudvidelse findes fortsat, både i [adresse], men også i dele af vores erhvervsliv, og derfor er der behov for at vi tager stilling helt formelt, og sikrer at [adresse] forbliver en åben og frit tilgængelig naturressource for alle borgere.

Med forslaget træffer Aarhus Byråd en principbeslutning om at sætte grænser for fysiske anlæg i [adresse] og sikrer, at byens kystlinje bevares til gavn for nuværende og kommende generationer.

Vi ønsker:

At det åbne udsyn til bugten bevares

- [adresse] karakteristiske udsigt mod bugten og det åbne hav skal sikres som et fælleseje.

- Store industrielle anlæg, der bryder horisonten eller skaber visuelle barrierer, må ikke tillades og at et forbud indskrives i den overordnede kommunale planlægning – undtaget herfra er VE anlæg.

At vi værner om det marine liv

- Udbygninger i havet påvirker det marine økosystem, strømforhold og kystklimaet negativt, det skal begrænses mest muligt.

- Anlæg skal baseres på miljø- og klimavenlige løsninger.

- Vi skal værne om biodiversiteten i [adresse], herunder fisk, fugle og havbundens liv.

At der sættes stop for større anlæg mere end 20 meter ud i bugten

- Der må ikke opføres nye anlæg, som strækker sig mere end 20 meter ud fra den eksisterende kystlinje. Kystlinje defineres her som overgangen land til vand, hvor land kan være strandkant, bolværk, stenmole etc.

- Dette gælder både for havneudvidelser, kajanlæg, kunstige øer og andre fysiske strukturer.

- Undtaget herfra er mindre anlæg, f.eks. rekreative faciliteter som badebroer o.lign., samt allerede planlagte anlæg (Rewater).

Vi foreslår konkret:

1. At [adresse] træffer en principbeslutning om, ikke at tillade etablering af anlæg mere end 20 meter ud i bugten fra den bestående kystlinje.

2. At der indskrives et forbud mod anlæg iht. ovenstående og at der udarbejdes en rammelokalplan for kystlinjen, der formelt fastsætter grænsen på 20 meter.

3. At byrådet vedtager at interessevaretage overfor Folketinget, at muliggøre kommunale kystzoner med skærpede krav til udbygning.

4. At der ved enhver ændring af kystlinjen gennemføres en bred borgerinddragelse samt inddragelse af interesseorganisationer, forskere og miljøeksperter.